Grand Hotel (film)
"Grand Hotel" on 1932. aasta Ameerika Ühendriikide draamafilm, mille produtseeris Irving Thalberg, lavastas Edmund Goulding ja levitas Loew's, Inc.. Peaosades mängivad Greta Garbo, John Barrymore, Joan Crawford, Wallace Beery, Lionel Barrymore, Lewis Stone ja Jean Hersholt. William A. Drake'i stsenaarium põhineb ta enda 1930. aasta lavastusel, see lavastus oli aga adapteeritud Vicki Baumi romaanist "Menschen im Hotel" Film võitis 1932. aasta Oscari-galal parima filmi Oscari ning on ainuke film, mis on selle auhinna võitnud, ilma et olnuks nomineeritud üheski teises kategoorias. Aastal 2007 tunnistati film kultuuriliselt oluliseks ning võeti USA Kongressi raamatukogu Riiklikku Filmiregistrisse. Ameerika Filmiinstituut valis filmist pärit Garbo lausutud tsitaadi "I want to be alone" Ameerika filmiajaloo saja parima filmitsitaadi hulka (AFI's 100 Years...100 Movie Quotes).